Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 210/15/4403	Nitra, 17.8.2015
EEČ : 2-32-171-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin zanedbania povinnej výživy podľa § 207 odsek 1, odsek 3 písmeno a, písmeno b Trestného zákonana tom skutkovom základe, že obvinenému bolo právoplatným rozhodnutím určené plniť si vyživovaciu povinnosť na svoje dieťa XXXXX, ktorý je zverený do výchovy a opatery matky XXXXX, ktorá vyplýva z rozsudku Okresného súdu v Nitre č. k. 11P/363/2011 zo dňa 16.04.2012, právoplatného dňa 16.05.2012, na podklade ktorého mu bola zvýšená vyživovacia povinnosť na syna XXXXX zo sumy 50,- € na sumu 70,- € mesačne počnúc od 01.05.2012 zmenený rozsudkom Okresného súdu XXXXX č. k. 10C 199/2009 zo dňa 09.05.2010, na základe ktorého bol XXXXX povinný platiť výživné vždy do 15-teho dňa v mesiaci vopred počnúc právoplatnosťou rozsudku k rukám matky XXXXX, pričom obvinený si neplní vyživovaciu povinnosť od 01.05.2012 vrátane mesiaca jún 2015, čím mu vznikol dlh za dané obdobie na nezaplatenom výživnom k rukám XXXXX v celkovej výške 2 660,- €,

lebo zanikla trestnosť činu.

Odôvodnenie:
   Vyšetrovateľ Okresného riaditeľstva Policajného zboru, Odboru kriminálnej polície  v Nitre, uznesením vydaným pod spisovou značkou ČVS:ORP-474/1-VYS-NR-2015 dňa 15.4.2015, podľa § 199 odsek 1 Trestného poriadku začal trestné stíhanie pre prečin zanedbania povinnej výživy podľa § 207 odsek 1, odsek 3 písmeno b) Trestného zákona. 
  Následne vyšetrovateľ Okresného riaditeľstva Policajného zboru, Odboru kriminálnej polície  v Nitre, uznesením vydaným pod tou istou spisovou značkou dňa 22.6.2015, podľa § 206 odsek 1 Trestného poriadku vniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno a), písmeno b) Trestného zákona, na skutkovom základe uvedenom vo výrokovej časti tohto uznesenia. 
  Vec realizujúci vyšetrovateľ Okresného riaditeľstva Policajného zboru, Odboru kriminálnej polície  v Nitre v rámci vykonaného skráteného vyšetrovania k veci vypočul obvineného XXXXX, poškodenú XXXXX, ako aj zabezpečil príslušné na vec sa vzťahujúce listinné dôkazy. 
  Po skončení skráteného vyšetrovania bol na Okresnú prokuratúru XXXXX predložený vyšetrovací spis ČVS:ORP-474/1-VYS-NR-2015 aj spolu s návrhom na zastavenie trestného stíhania s tým, že po preskúmaní predmetného spisového materiálu som zistil, že predmetný návrh na zastavenie trestného stíhania je dôvodný.
  Podľa § 8 Trestného zákona (č. 300/2005 Z.z. v znení neskorších predpisov) trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak.
  Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  Podľa § 207 odsek 1, odsek 3 písmeno a), písmeno b) Trestného zákona kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a vydá oprávnenú osobu do nebezpečenstva núdze a spácha čin závažnejším spôsobom konania, potrestá sa odňatím slobody na jeden rok až päť rokov.  
  Z objasneného skutkového stavu danej trestnej veci vyplynulo, že zo strany obvineného XXXXX došlo k uhradeniu celého nedoplatku dlžného splatného výživného vo výške 2 660,- € a to k rukám matky - poškodenej XXXXX. 
  Hore uvedená skutočnosť bola preukázaná jednak výpoveďou poškodenej, ako aj vo vyšetrovacom spise sa nachádzajúcim písomnými potvrdeniami o vyplatení peňažnej hotovosti priamo do rúk XXXXX, ako aj fotokópiou ústrižku šekovej poukážky.   
  Zároveň je nutné konštatovať, že predmetné konanie obvineného XXXXX nemalo vo vzťahu k jeho synovi trvalo nepriaznivé následky, nakoľko podľa vyjadrenia matky maloletého XXXXX, tento nebol počas inkriminovaného obdobia vystavený nebezpečenstvu núdze, nakoľko z jej strany boli zabezpečené všetky jeho životné potreby. 
  S poukazom na hore uvedené skutočnosti a citované zákonné ustanovenia možno konštatovať, že došlo k splneniu materiálnych podmienok uvedených v § 86 odsek 1 písmeno a) Trestného zákona, čím došlo k zániku trestnosti činu. 
  Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
  Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú 
          je možné podať do 3 dní odo dňa jeho doručenia, 
          cestou Okresnej prokuratúry v Nitre na Krajskú 
          prokuratúru v Nitre. 
          (§ 187 odsek 1 Trestného poriadku)
          Sťažnosť má odkladný účinok. 
          (§ 215 odsek 6 Trestného poriadku)

JUDr. Attila Bari
prokurátor